Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 228/14/8811	Trebišov, 3.8.2015
EEČ : 2-69-384-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX - XXXXX XXXXX, XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 6.6.2014, spisová značka 2 Pv 228/14/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 6.6.2014, spisová značka 2 Pv 228/14/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Trebišove zo 06.06.2014 pod sp. zn. 2 Pv 228/14/8811 bolo podmienečne zastavené trestné stíhanie proti obv. XXXXX pre prečin krádeže podľa § 212 ods. 2 písm. f) Tr. zákona, pričom mu bola stanovená skúšobná doba v trvaní 12 (dvanásť) mesiacov, 

Toto uznesenie prokurátora Okresnej prokuratúry v Trebišove nadobudlo právoplatnosť 17.06.2014 a skúšobná doba skončila 17.06.2015.

	Podľa § 217 ods. 1 Tr. poriadku prokurátor zisťoval, či sa obvinený XXXXX v skúšobnej dobe osvedčil. Bolo zistené, že obvinený v mieste trvalého bydliska požíva dobrú povesť, priestupkovo doposiaľ riešený nebol. Z odpisov z registra trestov vyplýva, že počas plynutia tejto skúšobnej doby bol obv. XXXXX odsúdený rozsudkom Okresného súdu v Trebišove sp. zn. 7T 81/2014                        zo 16.10.2014, právoplatným 16.10.2014, pre zločin nedovoleného ozbrojovania podľa § 294 ods. 2 Tr. zák., prečin nedovoleného ozbrojovania podľa § 294 ods. 1 Tr. zák., prečin porušovania domovej slobody podľa § 194 ods. 1, ods. 2 písm. c) Tr. zák. a prečiny krádeže podľa § 212 ods. 1, ods. 2 písm. a), písm. f) Tr. zák. formou spolupáchateľstva podľa § 20 Tr. zák., na úhrnný trest odňatia slobody v trvaní 3 rokov so skúšobnou dobou v trvaní 4 rokov, do 16.10.2018, s probačným dohľadom, za súčasného uloženia obmedzenia spočívajúceho v zákaze požívania alkoholických nápojov a iných návykových látok v priebehu skúšobnej doby, avšak tieto skutky spáchal v období mesiacov február až apríl 2014, teda pred začatím plynutia skúšobnej doby podmienečného odsúdenia.

	Keďže obvinený viedol počas skúšobnej doby riadny život, nedopustil sa žiadnej trestnej činnosti ani iného protiprávneho konania, prokurátor Okresnej prokuratúry v Trebišove rozhodol, že sa osvedčil s tým, že právoplatnosťou rozhodnutia o osvedčení nastávajú účinky zastavenia trestného stíhania v zmysle ustanovenia § 9 ods. 1 písm. e) Tr. poriadku.

Vzhľadom na vyššie uvedené skutočnosti bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Maroš Sabo
prokurátor